వి. రమేష్

వి. రమేష్, ఆంధ్రప్రదేశ్ రాష్ట్రానికి చెందిన ప్రముఖ చిత్రకారుడు. 

 జననం 
వి. రమేష్ ఆంధ్రప్రదేశ్ లోని గుంటూరు జిల్లా 1958 లో జన్మించాడు.

 చిత్రకళా ప్రస్థానం 
పెయింటింగ్ లో బి.ఎఫ్.ఏ. మరియు ఎం.ఎఫ్.ఏ. బరోడా లోని ఎం.ఎస్. యూనివర్శిటీ నుండి పట్టా అందుకున్నాడు. 1985 నుండి ఆంధ్ర విశ్వవిద్యాలయం విశాఖపట్టణం లో ఫైన్ ఆర్ట్స్ విభాగంలో అసిస్టంట్ ప్రొఫెసర్ చేరి, హెడ్ ఆఫ్ ది డిపార్ట్మెంట్ హోదాలో పదవీవిరమణ చేశాడు. 1988 నుండి ముంబై, బెంగుళూరు, చెన్నై, బరోడా, భోపాల్ వంటి అనేక ప్రదేశాలలో ప్రముఖ గేలరీల్లో తన చిత్రాలను ప్రదర్శించాడు.
భారత సాంస్కృతిక మంత్రిత్వ శాఖ నుండి 1990-93 లో జూనియర్ ఫెలోషిప్, 1995-97 లో సీనియర్ ఫెలోషిప్ అందుకున్నాడు.

 ప్రత్యేకత 
ప్రొ. రమేశ్ యొక్క కళాసాధన విద్యార్థులతో అతని పరస్పర చర్యలు, ఆధ్యాత్మిక ధోరణులు మరియు పాండిత్య సాధనల ద్వారా కొనసాగి, పోషించబడుతూ వచ్చింది. ఈ కళాకారుడు విశాఖపట్టణంలో నివసిస్తూ, తన సృజనాత్మకతను కొనసాగిస్తున్నాడు.

ఇతని చిత్రాలు ఎక్కువ భాగం కృతులు లోతైన వ్యక్తిగత గౌరవభావంతో నిండివుంటాయి, అవి విశ్వాసం, భక్తి, మరియు ఆతీతత వైపు సూచనలు చేస్తాయి. అయితే, అవి ఈ భావనలను ప్రత్యక్షంగా కాకుండా, మధ్యయుగ కవిత్వంలోని స్వరాలను, పురాణాల నుండి సేకరించిన బింబాలను ఉపయోగిస్తూ పరోక్షంగా వ్యక్తపరుస్తాయి.

తను తరచుగా అలెగొరీ (రూపకాలంకార)ని ఉపయోగిస్తాడు, ఎందుకంటే అది అతని ఆందోళనలను మరియు అతను చెప్పదలచుకున్న భావాలను మరింత కవితాత్మకంగా, శక్తివంతంగా తెలియజేయగలదు. అలెగొరీ మనకు ఒక కథనంలో చూపిన బింబాన్ని అనేక రకాలుగా చదివే అవకాశాన్ని ఇస్తుంది. 

ప్రేక్షకుడిని ఆకర్షించడానికి, ఈ నిరంతర ప్రవాహం, రంగుల పొరలు, బింబాలు, పాఠ్యాల గుండా తీసుకువెళ్లి, బయటి రూపంలో కనిపించే పరిణామాలను అధిగమించే స్థితికి చేర్చి, కృతిలో నిక్షిప్తమైన సత్యాన్ని గమనించి, లోతుగా అనుభవించే స్థితికి చేర్చ్డానికి వ్యక్తి తగిన వ్యూహాలను అవలంబించి, వ్యక్తీకరణ పద్ధతుల్లో కొత్తతనాన్ని ఆవిష్కరిస్తాడు. ఇతను తరచూ సాంప్రదాయ వనరుల నుండి కథనాలను సృజిస్తాడు.

 మూలాలు 
 https://www.gallerythreshold.com/artist/v-ramesh/
 https://www.viceversa.co.in/artists2005VRretreat.html

 వెలుపలి లంకెలు 

వర్గం:1958 జననాలు
వర్గం:భారతీయ చిత్రకారులు
వర్గం:చిత్రకారులు
వర్గం:గుంటూరు జిల్లా చిత్రకారులు
వర్గం:జీవిస్తున్న ప్రజలు
వర్గం:గుంటూరు జిల్లా వ్యక్తులు